Tientalle bokke, skape uit Kombi gered | Maroela Media
Die polisie het tientalle bokke gered wat in dié Kombi gestop was. Die Kombi is op 2 Februarie digby Alberton afgetrek (Foto: SAPS)
Die polisie het Dinsdagoggend 30 bokke en skape gered, asook op twee onwettige vuurwapens beslag gelê ná beweerde misdadigers in 'n Kombi by Zonkezizwe digby Alberton, Gauteng, van die pad afgetrek is. 'n Skietgeveg het tussen die polisie en vermeende diewe uitgebreek.
Kapt. Kay Makhubele, woordvoerder van die polisie, sê die polisie het vroegoggend omstreeks 02:30 roetinepatrollies in die omgewing gedoen toe hulle die verdagte rooi Toyota Quantum-Kombi met twee insittendes opgemerk het.
"Die beamptes het die voertuig voorgekeer en begin deursoek. Dit is toe dat hulle die twee onwettige vuurwapens en tien bokke in die Kombi gewaar," sê Makhubele.
Die rooi Kombi wat op 2 Februarie digby Alberton afgetrek is (Foto: SAPS)
Die verdagtes het die polisie na hul makkers gelei, waar nog tien bokke en tien skape aangetref is. Dié drie verdagtes het die polisie sien aankom en op hulle begin skiet.
"Die polisie het teruggeskiet en een verdagte is doodgeskiet. Een polisiebeampte is beseer en na 'n nabygeleë hospitaal geneem waar hy tans in 'n stabiele toestand is."
Van die verdagtes het daarin geslaag om tydens die skietery weg te kom en die polisie het 'n soektog van stapel gestuur.
'n Ondersoek is ook reeds aan die gang om vas te stel of die vuurwapens en die verdagtes wat in hegtenis geneem is met ander misdade verbind kan word. Hierdie verdagtes sal eersdaags in die hof verskyn.
Lt.genl. Elias Mawela, die provinsiale polisiekommissaris in Gauteng, het die beamptes geloof vir hul waaksaamheid en vinnige reaksie om die diewe vas te trek.
Ons praat altyd waar ons graag oorsee wil gaan.
Oorsee se mense se enige plek net nie Afrika nie.
Ek wonder of die bokke en skape betaal het om saam te ry?
Hoe dom kan jy wees. Ry watter tyd van oggendcrond terwyl hul by huis moet wees. President laat baie van hul nou vang
Ek's impress met die bussie se kajuit spasie :) Ai mens hoor elke dag iets nuut wat jou van voor af verstom.